Auditor's report — BGRIM, period 2024 (audited, opinion: unqualified)
Auditor firm: PwC
Signing partner: บุญเลิศ  กมลชนกกุล

รายงานของผู้สอบบัญชีรับอนุญาต

เสนอ ผู้ถือหุ้นและคณะกรรมการของบริษัท บี.กริม เพาเวอร์ จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท บี.กริม เพาเวอร์ จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2567 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบฐานะการเงินรวมและงบฐานะการเงินเฉพาะกิจการ ณ วันที่ 31 ธันวาคม พ.ศ. 2567

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบการเปลี่ยนแปลงส่วนของเจ้าของรวมและงบการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่มีสาระสำคัญและหมายเหตุ
เรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระ
จากกลุ่มกิจการและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนด
โดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับรอบระยะเวลาปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูล
ที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่า
มีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุม
ดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้า
ได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในรอบระยะเวลาปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

บุญเลิศ  กมลชนกกุล

ผู้สอบบัญชีรับอนุญาตเลขที่ 5339

กรุงเทพมหานคร

28 กุมภาพันธ์ พ.ศ. 2568

บริษัท บี.กริม เพาเวอร์ จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2567

| เรื่องสำคัญในการตรวจสอบ | วิธีการตรวจสอบ |

| การประเมินการด้อยค่าของค่าความนิยม |  |

| อ้างถึงหมายเหตุประกอบงบการเงินข้อ 8 ประมาณการทางบัญชี ที่สำคัญและการใช้วิจารณญาณ และข้อ 24 ค่าความนิยม  ณ วันที่ 31 ธันวาคม พ.ศ. 2567 กลุ่มกิจการมีค่าความนิยมจำนวน 1,172.44 ล้านบาท ซึ่งบันทึกอยู่ในงบการเงินรวม โดยกลุ่มกิจการต้องทำการทดสอบการด้อยค่าของค่าความนิยมเป็นประจำทุกปีตามข้อกำหนดของมาตรฐานการรายงานทางการเงินที่เกี่ยวข้อง  สำหรับปีสิ้นสุดวันที่ 31 ธันวาคม พ.ศ. 2567 ผู้บริหารได้จัดทำการประเมินการด้อยค่าของค่าความนิยม โดย  คำนวณมูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดแต่ละหน่วย โดยใช้วิธีการคิดลดกระแสเงินสด ซึ่งครอบคลุมระยะเวลาของสัญญาซื้อขายไฟฟ้าที่เหลืออยู่ของแต่ละหน่วยสินทรัพย์ (17 ปี ถึง 23 ปี) โดยกระแสเงินสดจะถูกคิดลดเป็นมูลค่าปัจจุบันโดยใช้อัตราต้นทุนถัวเฉลี่ยถ่วงน้ำหนักของเงินทุน และ  เปรียบเทียบผลลัพธ์ของมูลค่าที่คาดว่าจะได้รับคืนกับมูลค่าตามบัญชีของหน่วยสินทรัพย์ที่ก่อให้เกิดเงินสดแต่ละหน่วย   จากการทดสอบการด้อยค่าประจำปี ผู้บริหารสรุปว่าไม่มีค่าเผื่อการด้อยค่าของค่าความนิยมที่จะต้องรับรู้ในระหว่างปีสิ้นสุดวันที่ 31 ธันวาคม พ.ศ. 2567  ข้าพเจ้าให้ความสำคัญกับการตรวจสอบรายการนี้เนื่องจากค่าความนิยมมีจำนวนเงินที่เป็นสาระสำคัญและการคำนวณมูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดแต่ละหน่วย  มีความเกี่ยวข้องกับการใช้วิจารณญาณที่สำคัญของผู้บริหารในการประมาณการกระแสเงินสด ซึ่งอ้างอิงข้อสมมติฐานต่าง ๆ ที่มี ผลมาจากการคาดการณ์สภาวะตลาดและเศรษฐกิจในอนาคตโดยข้อสมมติฐานที่สำคัญ ได้แก่ อัตราค่าไฟฟ้า กำลังการผลิตของโรงไฟฟ้า อัตราการเติบโต ต้นทุนและค่าใช้จ่ายในการดำเนินงาน โครงสร้างเงินทุน และอัตราคิดลด | วิธีการปฏิบัติงานของข้าพเจ้าสำหรับเรื่องดังกล่าวประกอบด้วย  สอบถามผู้บริหารเพื่อทำความเข้าใจและประเมินวิธีการที่ใช้ในการคำนวณประมาณการกระแสเงินสด รวมถึงสอบถามในเชิงทดสอบต่อข้อมูลที่ผู้บริหารใช้ในการประมาณการกระแสเงินสดดังกล่าว และทดสอบการคำนวณของผู้บริหาร เปรียบเทียบข้อมูลในประมาณการกระแสเงินสดกับงบประมาณและแผนธุรกิจ และหลักฐานอื่นที่เกี่ยวข้องกับแผนการในอนาคต รวมถึงเปรียบเทียบผลการดำเนินงานที่เกิดขึ้นจริงในปีปัจจุบันกับตัวเลขที่คาดการณ์ไว้ในปีก่อน เพื่อประเมินความสมเหตุสมผลของผลการดำเนินงานที่คาดการณ์ไว้  ประเมินความสมเหตุสมผลของข้อมูลและข้อสมมติฐานหลักที่ใช้ในการประเมินมูลค่าที่คาดว่าจะได้รับคืน โดยเปรียบเทียบกับสัญญาที่เกี่ยวข้อง ข้อมูลในอดีต และข้อมูลในตลาดของอุตสาหกรรมที่เปรียบเทียบกันได้ ประเมินความสมเหตุสมผลของอัตราคิดลด เช่น ต้นทุนเงินทุนของส่วนของเจ้าของเปรียบเทียบกับอัตราผลตอบแทนของบริษัทในกลุ่มอุตสาหกรรมเดียวกันที่จดทะเบียนในตลาดหลักทรัพย์แห่งประเทศไทย และอัตราผลตอบแทนที่ปราศจากความเสี่ยง เปรียบเทียบกับอัตราผลตอบแทนของพันธบัตรรัฐบาล และทดสอบการคำนวณของอัตราดังกล่าว  ทดสอบการคำนวณค่าความอ่อนไหวของมูลค่าปัจจุบันของกระแสเงินสดที่คิดลดจากการเปลี่ยนแปลงในสมมติฐานที่สำคัญ เช่น อัตราการเติบโตของรายได้ และอัตราคิดลด  ใช้ผู้เชี่ยวชาญด้านการประเมินมูลค่าในสำนักงานของข้าพเจ้า พิจารณาความเหมาะสมและความสมเหตุสมผลของวิธีการที่ใช้ ในการประเมินมูลค่า ตรรกะของวิธีการคำนวณ การประมาณอัตราคิดลดและปัจจัยในการคิดลด รวมถึงคำนวณประมาณการโดยอิสระแล้วนำผลลัพธ์มาเปรียบเทียบกับประมาณการที่ผู้บริหารได้จัดทำขึ้น  จากการปฏิบัติงานดังกล่าวข้างต้น ข้าพเจ้าพบว่าข้อมูลและข้อสมมติฐานที่ผู้บริหารใช้ในการประเมินมูลค่าที่คาดว่าจะได้รับคืนของค่าความนิยม มีความสมเหตุสมผลตามหลักฐานที่ได้รับ |

|  |  |



| เรื่องสำคัญในการตรวจสอบ | วิธีการตรวจสอบ |

| เงินลงทุนในบริษัทร่วมและการรวมธุรกิจ |  |

| อ้างถึงหมายเหตุประกอบงบการเงินข้อ 4.1 การบัญชีสำหรับงบการเงินรวม ข้อ 4.2 การรวมธุรกิจ ข้อ 18 เงินลงทุนในบริษัทย่อย ข้อ 19 เงินลงทุนในบริษัทร่วมและการร่วมค้า และข้อ 42 การรวมธุรกิจ  ในระหว่างไตรมาสที่หนึ่งของปี พ.ศ. 2567 บริษัทย่อยของกลุ่มกิจการ ซึ่งจดทะเบียนและจัดตั้งในสาธารณรัฐเกาหลี ได้เข้าลงทุนในบริษัทสามแห่งซึ่งประกอบธุรกิจโรงไฟฟ้าพลังงานลมในสาธารณรัฐเกาหลี ด้วยมูลค่าการลงทุน รวม 59.36 ล้านดอลลาร์สหรัฐฯ (เทียบเท่า 2,019.78 ล้านบาท) โดยกลุ่มกิจการพิจารณารายการดังกล่าวเป็นเงินลงทุนในบริษัทร่วม (หมายเหตุ 19) และเมื่อวันที่ 28 พฤษภาคม พ.ศ. 2567 บริษัทย่อยของกลุ่มกิจการซึ่งจดทะเบียนและจัดตั้งในสหรัฐอเมริกา เข้าลงทุนในส่วนได้เสียร้อยละ 100 ในกลุ่มบริษัทซึ่งดำเนินโครงการโรงไฟฟ้าพลังงานน้ำในรัฐแคลิฟอร์เนีย ด้วยมูลค่าการลงทุนรวม 69.48 ล้านดอลลาร์สหรัฐฯ (เทียบเท่า 2,541.65 ล้านบาท) โดยกลุ่มกิจการพิจารณารายการดังกล่าวเป็นการรวมธุรกิจภายใต้มาตรฐานการรายงานทางการเงินฉบับที่ 3 (หมายเหตุ 42)  ผู้บริหารได้ทำการปันส่วนราคาซื้อเพื่อกำหนดมูลค่ายุติธรรมสุทธิของสินทรัพย์และหนี้สินที่ระบุได้ในบริษัทร่วม และค่าความนิยมตามส่วนได้เสีย ซึ่งแสดงรวมอยู่ภายใต้รายการเงินลงทุนในบริษัทร่วมในงบฐานะการเงินรวมในวันที่นำวิธีส่วนได้เสียมาถือปฏิบัติกับเงินลงทุนในบริษัทร่วมดังกล่าว รวมถึงมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมา ณ วันที่ซื้อ รวมถึงค่าความนิยมที่เกิดจากการรวมธุรกิจ ซึ่งนำเข้ามารวมในงบการเงินรวมของกลุ่มกิจการตั้งแต่วันที่ซื้อเสร็จสิ้นในระหว่างปี ตามรายละเอียดที่เปิดเผยในหมายเหตุประกอบงบการเงินข้อ 18 ข้อ 19 และข้อ 42 ตามลำดับ  ข้าพเจ้าให้ความสำคัญกับรายการนี้เนื่องจากมูลค่าของสิ่งตอบแทน ที่จ่ายในรายการดังกล่าวเป็นจำนวนที่มีสาระสำคัญต่องบการเงินรวม รายการรวมธุรกิจต้องอาศัยข้อเท็จจริงในการพิจารณาว่าเป็นการซื้อธุรกิจภายใต้ข้อกำหนดของมาตรฐานการรายงานทางการเงินที่เกี่ยวข้อง นอกจากนี้ การกำหนดมูลค่ายุติธรรมสุทธิของสินทรัพย์และหนี้สินที่ระบุได้ในบริษัทร่วม และค่าความนิยมตามส่วนได้เสีย รวมถึงมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมา ณ วันที่ซื้อและค่าความนิยมต้องอาศัยการใช้วิจารณญาณที่สำคัญของผู้บริหาร ซึ่งมีผลต่อมูลค่ายุติธรรมสุทธิของสินทรัพย์และหนี้สินที่ระบุได้ในบริษัทร่วมตามส่วนได้เสีย มูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมา ณ วันที่ซื้อ และค่าความนิยมที่เกี่ยวข้อง | วิธีการปฏิบัติงานของข้าพเจ้าสำหรับเรื่องดังกล่าวประกอบด้วย  ทำความเข้าใจเงื่อนไขต่าง ๆ ของสัญญาที่เกี่ยวข้องในแต่ละรายการ เพื่อทำความเข้าใจในข้อกำหนด เงื่อนไขต่าง ๆ และรายการที่เกิดขึ้น  ประเมินการใช้วิจารณญาณของผู้บริหารสำหรับการพิจารณาจัดประเภทรายการและการวัดมูลค่าของการลงทุนว่าสอดคล้องกับข้อกำหนดของมาตรฐานการรายงานทางการเงินที่เกี่ยวข้องหรือไม่ สำหรับรายการเงินลงทุนในบริษัทร่วมในสาธารณรัฐเกาหลี ประเมินความเหมาะสมของการระบุสินทรัพย์ที่ระบุได้ที่ได้มาและหนี้สินที่รับมาโดยผู้สอบบัญชีของบริษัทย่อย ณ วันที่ซื้อเงินลงทุน รวมถึงประเมินขั้นตอนการวัดมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วนต้นทุนการซื้อเงินลงทุน ประเมินความสมเหตุสมผลของอัตราคิดลดโดยผู้เชี่ยวชาญของผู้สอบบัญชีของบริษัทย่อย เพื่อประเมินว่าอัตราคิดลดที่กลุ่มกิจการใช้อยู่ในเกณฑ์ที่สามารถยอมรับได้ สำหรับรายการรวมธุรกิจในสหรัฐอเมริกา ประเมินความสมเหตุสมผลของวิธีการที่ใช้ในการประเมินมูลค่ายุติธรรมของของสินทรัพย์ที่ระบุได้ที่ได้มาและหนี้สินที่รับมา ณ วันที่ซื้อ รวมถึงค่าความนิยมที่เกี่ยวข้อง ทดสอบการคํานวณมูลค่ายุติธรรมของโรงไฟฟ้าพลังงานน้ำในรัฐแคลิฟอร์เนีย โดยผู้เชี่ยวชาญของผู้สอบบัญชีในสำนักงานของข้าพเจ้า และประเมินความสมเหตุสมผลของข้อสมมติฐานที่สําคัญ ได้แก่ ประมาณการราคาขายไฟฟ้าในอนาคต กําลังการผลิตของโรงไฟฟ้า ค่าใช้จ่ายในการดําเนินงานและค่าใช้จ่ายในการลงทุน โครงสร้างเงินทุน รวมทั้งการเปรียบเทียบข้อสมมติฐานที่สําคัญกับสัญญาที่เกี่ยวข้องและแหล่งข้อมูลภายนอกที่น่าเชื่อถือ ประเมินความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกัน ซึ่งสามารถอ้างอิงได้จากข้อมูลที่เปิดเผยโดยทั่วไป โดยผู้เชี่ยวชาญของผู้สอบบัญชีในสำนักงานของข้าพเจ้า เพื่อประเมินว่าอัตราคิดลดที่กลุ่มกิจการใช้อยู่ในเกณฑ์ที่สามารถยอมรับได้ ประเมินความเหมาะสมและความเพียงพอของการเปิดเผยข้อมูลในหมายเหตุประกอบงบการเงินที่เกี่ยวข้องกับรายการเหล่านี้   จากการปฏิบัติงานข้างต้น ข้าพเจ้าไม่พบข้อสังเกตที่มีสาระสำคัญเกี่ยวกับการพิจารณาการจัดประเภทของเงินลงทุน รวมถึงข้อมูลและข้อสมมติฐานที่ผู้บริหารใช้ในการประเมินมูลค่ายุติธรรมที่เกี่ยวข้อง มีความสมเหตุสมผลตามหลักฐานที่ได้รับ |

|  |  |